সেমিফাইনালে নিজ নিজ ম্যাচে প্রতিপক্ষকে উড়িয়ে দিয়ে গত ছয় বছরে তৃতীয়বারের মত সুইস ইনডোর টেনিসের ফাইনাল নিশ্চিত করেছেন রজার ফেদেরার ও হুয়ান মার্টিন ডেল পোত্রো। শীর্ষ বাছাই ফেদেরার নিজ ঘরের এই টুর্নামেন্টে তৃতীয় বাছাই বেলজিয়ামের ডেভিড গোফিনকে সেমিফাইনালে ৬-১, ৬-২ গেমে পরাজিত করেন। মৌসুমে এটা তার অষ্টম ফাইনাল। অন্যদিকে আরেক সেমিফাইনালে ডেল পোত্রো সহজেই ৬-৪, ৬-৪ গেমে মারিন সিলিচকে পরাজিত করে ফাইনালে উঠেছেন। এর আগে ২০১২ ও ২০১৩ সালে টানা দুইবার বাসেলের শিরোপা জিতেছিলেন এই আর্জেন্টাইন তারকা। বাসস।